මේ අතර ඔක්ස්ෆර්ඩ් ඇස්ට්‍රාසෙනෙකා කොරෝනා එන්නත ලබාදී රුධිර කැටිති වර්ධනය වූ පුද්ගලයන් හතරදෙනෙකු මියගොස් ඇති බව ඉතාලියෙන් වාර්තාවනවා.කෙසේ නමුත් පසුගිය මාර්තු 26 වනදා වනවිට ඉතාලියේ කොරෝනා එන්නත් ලබාදුන් මිලියන 9 ඉක්මවූ ජනතාව අතුරින් දරුණු අතුරු විපාක ඇතිවී තිබෙන්නේ සියයට දශම බින්දුවයි හතරක ප්‍රමාණයක්.එමෙන්ම ඔක්ස්ෆර්ඩ් සරසවිය සිය නවතම අධ්‍යයනයකින් අනතුරුව ප්‍රකාශ කළේ සිය එන්නතට වඩා කොරෝනා වෛරස් ආසාදනය හේතුවෙන් රුධිර කැටිති ඇතිවීමේ හැකියාව අටගුණයක් හෝ දස ගුණයක් පමණ වන බවයි.